लोक कत्थ मानसिक जात्तरा हुंदी ऐ। जिनें कुदरती थाह्रें, जंगलें-जाड़ें, सरें-तलाएं, नग्गरें-ग्राएं, लोकें, जीयें-जानवरें, राखसै-देविए-देवतें बगैरा गी मनुक्ख दिक्खी नेईं सकदा जां जिंदे बारै च अनपढ़ होने दे कारण नेईं पढ़ी सकदा, जिनें गल्लें-बातें ते खबरें गी सुनी नेईं सकदा जां जिनें थाह्रें जाई सकदा, लोककत्थें दे राहें ओ मानसिक जात्तरा करिऐ उत्थें जंदा, उत्थूं दिए गल्लें गी सुनदा ते अपने ग्यानै दे भंडारै गी भरदा ऐ। नमें थमां नमां ते बन्न सबन्ना ग्यान प्राप्त करने दी चाह् गै जिग्गिआसा ऐ जेह्दे कन्ने मनुक्खै दी बेह्द्द तरिप्ति हुंदी ऐ।